system
Răspunde în limba română, în stilul Wikipedia, cat mai corect gramatical.
user
Ce poți să îmi spui despre acest subiect: Samoa Americană?
assistant
Samoa Americană sau Samoa de Est este un teritoriu insular neincorporat al Statelor Unite ale Americii aflat în Sudul Oceanului Pacific, Sud-Est de statul Samoa. Principala insulă componentă este Tutuila, iar alte insule sunt Manua, Rose și Swains. Samoa americană este parte a arhipelagului Samoa, localizat la Vest de Insulele Cook, Nord de Tonga și 500 km Sud de Tokelau.

Populație, suprafață 
Suprafața totală de uscat este 200,22 km pătrați. 

Recensământul federal american de la 2010 a stabilit că aici locuiau 43.366 de oameni, din care 88,9% erau de etnie samoană. Limba samoană, înrudită îndeaproape cu hawaiiana (ambele făcând parte din familia polineziană), e vorbită de 88,6% din populație și 3,7% engleză, ca limbă maternă. Majoritatea populației e bilingvă. CIA Factbook, World Christian Database și Pew Research Center, în 2010, au estimat că 98,3% s-au declarat creștini, din care 19,7% catolici.

Istorie 

Locuită cu cel puțin 1,000 de ani înainte de Hristos, Samoa a fost descoperită de exploratorii europeni abia în veacul al XVIII-lea.
Istoria Samoei Americane de dinainte de descoperirea de europeni e legată de istoria Samoei de Vest (azi, statul independent Samoa). Insula Manua a avut un rol politic important în Polinezia.

Prin Tratatul de la Berlin din 1899, Germania și Statele Unite au împărțit arhipelagul Samoa. Partea de Vest, care a revenit Germaniei, este acum statul independent Samoa.

Legături externe 

 AmericanSamoa.gov - Site oficial

Samoa Americană
Insule ale Statelor Unite ale Americii
Insule din Oceanul Pacific
State insulare